m4Social

Jornada m4Social 'Connecta i transforma: canvis socials des de la innovació digital'
2025-10-08 | Palau Macaya, Passeig de Sant Joan, 108, Barcelona, Barcelona, 08037, Espanya
Després de l’èxit de la jornada ‘Innovació digital per a una millor atenció a les persones’ celebrada a finals de l’any 2024, m4Social convoca de nou federacions, aliances i administracions amb qui treballa habitualment per avançar en les principals línies de treball del projecte: la lluita contra la bretxa digital, l’ús de les dades a les entitats socials i com la intel·ligència artificial pot facilitar els processos interns i l’atenció als col·lectius en situació de vulnerabilitat.
En una jornada prevista per a tot el dia, al matí es vol posar en valor les aliances amb qui treballen les entitats i la mateixa Taula, aportacions de qualitat i millora dels projectes i concretar les prioritats de cara al 2026. A la tarda, es duran a terme grups de treball que permetran aprofundir gràcies a l’expertesa de persones i agents referents en les línies prioritàries.
La jornada tindrà lloc el dimecres 8 d’octubre al Palau Macaya (Pg. de St. Joan, 108, Barcelona).
Consulta el programa i inscriu-t’hi.

2a Conferència Europea 4D
2025-10-28 10:00 - 21:30 (Europe/Madrid) | Col·legi d’Arquitectes de Catalunya, Plaça Nova, 5, Ciutat Vella, Barcelona, 08002, Espanya
Accent Obert i Xnet organitzen la 2a edició de la Conferència Europea 4D ‘Digitalització democràctica i drets digitals’, un esdeveniment obert a totes les persones, entitats i institucions interessades a conèixer experiències pioneres que promouen una digitalització democràtica i la sobirania digital. Es parlarà de drets digitals, de les seves vulneracions i de quins canvis i solucions es poden aplicar per evitar-les. S’intercanviaran experiències sobre polítiques i accions civils, i es generaran propostes de millora adreçades a l’administració pública nacional i internacional i la societat civil.
L’esdeveniment tindrà lloc el 28 d’octubre, de 10h a 21:30h, a la Sala d’actes del Col·legi d’Arquitectes de Catalunya – COAC (Plaça nova 5 – davant de la Catedral – 1r pis. Barcelona).
Més informació i formulari d’inscripció.

Acte de cloenda projecte SimbiòTIC
2025-11-11 | Hub Social, c/Girona 34, interior, Barcelona, 08010, Espanya
La ‘Tardor digital’ de m4Social, cicle d’activitats vinculades a la innovació digital previstes per a finals d’aquest any, acabarà amb un acte de cloenda del projecte SimbiòTIC. La iniciativa, compartida amb l’Associació SinergiaTIC i amb el finançament dels fons europeus Next Generation, té per objectiu avançar cap a la gestió de les dades dins les entitats del tercer sector social gràcies a l’ús d’un CRM.
Després de dos anys i mig de trajectòria per a la seva implementació, l’eina SinergiaCRM haurà arribat a 40 entitats noves, i 40 més hauran aportat millores considerables per fer d’aquesta eina un software útil al servei del tercer sector social.
La jornada de tancament tindrà lloc el dimarts 11 de novembre al Hub Social (c/ Girona 34, interior, Barcelona).
Ben aviat s’ampliarà la informació.

Jornades Beta
2025-11-19 - 2025-11-20 | BLOC4BCN, Carrer de la Constitució, 19, Barcelona, Barcelona, 08014, Espanya
Les Jornades Beta, organitzades per Techbloc4, són un espai de trobada, debat i inspiració per repensar com posar la tecnologia al servei de les persones.
L’esdeveniment inclou TechTalks, masterclasses, tallers participatius i espais de networking per intercanviar idees, inquietuds i solucions amb persones i projectes que impulsen la innovació i la transformació digital.
Les Jornades Beta tindran lloc els dies 19 i 20 de novembre al Bloc4BCN (Recinte Can Batlló – Bloc 4, Barcelona).
Més informació i inscripcions.

Jornada 'Experiències d'aplicació de la intel·ligència artificial en la millora dels serveis socials'
2025-11-27 10:00 - 14:00 | Centre Cultural La Mercè de Girona, Pujada de la Mercè 12, Girona, 17004, Espanya
L’Ajuntament de Girona, amb la col·laboració de l’Observatori d’Ètica en Intel·ligència Artificial (OEIAC) i eXiT, grup de recerca de l’Institut d’Informàtica i Aplicacions de la Universitat de Girona, organitza la jornada ‘Experiències d’aplicació de la intel·ligència artificial en la millora dels serveis socials’.
La implementació de noves tecnologies d’IA i anàlisi de dades suposa un canvi de paradigma per als serveis socials i les administracions, que presenta noves oportunitats, però també reptes, que han de ser explorats. La jornada vol ser un espai per compartir aprenentatges i reflexions fetes al llarg del desenvolupament de projectes tecnològics relacionats amb la millora dels serveis socials i finançats pel “Pla de Recuperació, Transformació i Resiliència Next Generation EU”.
La jornada té lloc el dijous 27 de novembre, de 10:00 a 14:00h, al Centre Cultural La Mercè de Girona (Pujada de la Mercè 12, Girona).
Consulta el programa i inscriu-t’hi.

Mobile World Congress 2026
2026-03-03 - 2026-03-06 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
A través de m4Social, la Taula d’entitats del Tercer Sector Social de Catalunya torna a participar en una nova edició del Mobile World Congress, enguany amb un calendari molt especial en el marc del projecte europeu DO Impact.
Reserva’t les dates: el MWC 2026 tindrà lloc del 3 al 6 de març de 2026 a la Fira de Barcelona (Recinte Gran Via). Ben aviat s’ampliarà la informació.
